CELEX: 62018CB0258
Language: el
Date: 2020-02-13 00:00:00
Title: Υπόθεση C-258/18: Διάταξη του Δικαστηρίου (έκτο τμήμα) της 13ης Φεβρουαρίου 2020 [αίτηση του Centrale Raad van Beroep (Κάτω Χώρες) για την έκδοση προδικαστικής αποφάσεως] — H. Solak κατά Raad van bestuur van het Uitvoeringsinstituut werknemersverzekeringen (Uwv) [Προδικαστική παραπομπή – Άρθρο 99 του Κανονισμού Διαδικασίας του Δικαστηρίου – Συμφωνία Συνδέσεως ΕΟΚ-Τουρκίας – Άρθρο 59 του Πρόσθετου Πρωτοκόλλου – Απόφαση 3/80 – Κοινωνική ασφάλιση των Τούρκων διακινούμενων εργαζομένων – Άρση των ρητρών κατοικίας – Άρθρο 6 – Συμπληρωματική παροχή – Αναστολή – Αποποίηση της ιθαγένειας του κράτους μέλους υποδοχής – Κανονισμός (ΕΚ) 883/2004 – Ειδικές μη ανταποδοτικού τύπου παροχές σε χρήμα – Προϋπόθεση διαμονής]

27.4.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 137/25
            
         
      Διάταξη του Δικαστηρίου (έκτο τμήμα) της 13ης Φεβρουαρίου 2020 [αίτηση του Centrale Raad van Beroep (Κάτω Χώρες) για την έκδοση προδικαστικής αποφάσεως] — H. Solak κατά Raad van bestuur van het Uitvoeringsinstituut werknemersverzekeringen (Uwv)
      (Υπόθεση C-258/18) (1)
      
      (Προδικαστική παραπομπή - Άρθρο 99 του Κανονισμού Διαδικασίας του Δικαστηρίου - Συμφωνία Συνδέσεως ΕΟΚ-Τουρκίας - Άρθρο 59 του Πρόσθετου Πρωτοκόλλου - Απόφαση 3/80 - Κοινωνική ασφάλιση των Τούρκων διακινούμενων εργαζομένων - Άρση των ρητρών κατοικίας - Άρθρο 6 - Συμπληρωματική παροχή - Αναστολή - Αποποίηση της ιθαγένειας του κράτους μέλους υποδοχής - Κανονισμός (ΕΚ) 883/2004 - Ειδικές μη ανταποδοτικού τύπου παροχές σε χρήμα - Προϋπόθεση διαμονής)
      (2020/C 137/33)
      Γλώσσα διαδικασίας: η ολλανδική
      
         Αιτούν δικαστήριο
      
      Centrale Raad van Beroep
      
         Διάδικοι στην υπόθεση της κύριας δίκης
      
      H. Solak
      
         κατά
      
      Raad van bestuur van het Uitvoeringsinstituut werknemersverzekeringen (Uwv)
      
         Διατακτικό
      
      Το άρθρο 6, παράγραφος 1, πρώτο εδάφιο, της απόφασης 3/80 του Συμβουλίου Συνδέσεως, της 19ης Σεπτεμβρίου 1980, περί της εφαρμογής των καθεστώτων κοινωνικής ασφάλισης των κρατών μελών των Ευρωπαϊκών Κοινοτήτων στους Τούρκους εργαζομένους και στα μέλη των οικογενειών τους, σε συνδυασμό με το άρθρο 59 του Πρόσθετου Πρωτοκόλλου, το οποίο υπεγράφη στις 23 Νοεμβρίου 1970 στις Βρυξέλλες και συνήφθη, εγκρίθηκε και επικυρώθηκε εξ ονόματος της Ευρωπαϊκής Οικονομικής Κοινότητας με τον κανονισμό (ΕΟΚ) 2760/72 του Συμβουλίου, της 19ης Δεκεμβρίου 1972, έχει την έννοια ότι δεν αντιτίθεται σε εθνική νομοθεσία βάσει της οποίας η καταβολή παροχής με σκοπό τη συμπλήρωση σύνταξης αναπηρίας προκειμένου να εξασφαλιστεί ένα ελάχιστο εισόδημα, η οποία χορηγείται δυνάμει της νομοθεσίας αυτής, αναστέλλεται όσον αφορά Τούρκο υπήκοο ενταγμένο στη νόμιμη αγορά εργασίας κράτους μέλους ο οποίος, αφότου αποποιήθηκε την ιθαγένεια του εν λόγω κράτους μέλους την οποία είχε αποκτήσει κατά τη διάρκεια της διαμονής του σε αυτό, επέστρεψε στη χώρα καταγωγής του.
      
         (1)  ΕΕ C 276 της 06.08.2018.